डॉ. सतीश दुबे : जाहिर है वे लघुकथा को दोयम दर्जे का नहीं, साहित्य का महत्वपूर्ण हिस्सा मानते हैं। आपने देखा होगा ये प्रतिष्ठित पत्रिकाएँ लघुकथा का सम्मान के साथ प्रकाशन ही नहीं, उन पर पाठकों से प्राप्त प्रतिक्रियाएँ भी प्रकाशित करती हैं। डॉ.शोभनाथ यादव मुंबई से प्रकाशित ‘प्रगतिशील आकल्प’, टैबलाइज्ड साहित्यिक पत्र में एक रचनाकार की लघुकथाएँ पूरे पृष्ठ पर सपरिचय प्रकाशित करते हैं। इन पत्र-पत्रिकाओं के इस अवदान की वजह से लघुकथा की रचनात्मकता पर उठने वाली उँगलियाँ अब लड़खड़ाने लगी हैं।